

**PROGRAM SANACIJE OPŠTINSKIH JAVNIH FINANSIJA**

**Rožaje, avgust 2018. godine**

Na osnovu člana 72 Statuta opštine Rožaje („Sl.List CG-opštinski propisi“ br. 9/11 i 31/16) Predsjenik opštine Ejup Nurković donio je Zaključak broj 1462 od 07.08.2018. godine o formiranju radne grupe za izradu programa sanacije opštinskih javnih finansija sa predlogom i programom mjera štednje svih troškova i predlogom optimalne potrebe broja radnika u organima lokalne uprave za efikasno funkcionisanje lokalne uprave u sastavu:

1. Armin Mujević, predsjednik
2. Redžep Kurbardović, član
3. Amer Dacić, član
4. Sabro Kalač, član
5. Emir Zećirović, član
6. Hamdo Šutković, član

**UVOD**

Izrada programa sanacionog plana za Opštinu Rožaje je stvaranje uslova za obezbjeđivanje finansijske održivosti funkcionisanja organa lokalne uprave, javnih ustanova, preduzeća i institucija čiji je osnivač opština.

U cilju izrade programa sanacije opštinskih finansija, radna grupa je u cjelosti sagledala postojeće stanje, ocijenila i definisala stvarne potrebe i daje mjere na racionalizaciji radnih mjesta, smanjenju broja zaposlenih i sveukupnog unapređenja u funkcionisanju organa lokalne samouprave, potrebno je organizovati model koji će biti dugoročno održiv, odnosno koji će nivo rashoda dovesti u ravnotežu sa ostvarivim prihodima. Kroz program sanacije opštinskih finansija ćemo detaljnije predstaviti trenutno finansijsko stanje u Opštini Rožaje, stanje kreditnih zaduženja, dospjele a neizmirene obaveze kao i informacije o broju zaposlenih po organizacionim jedinicama lokalne samouprave. Sa druge strane, predstavićemo način moguće sanacije svih obaveza uz pretpostavljeni iznos kreditnog zaduženja za izmirivanje obaveza, refinansiranje kredita i smanjenja broja zaposlenih.

Ovaj program sanacije obuhvata organe lokalne uprave, javne ustanove, preduzeća i institucije čiji je osnivač opština.

Presjek obaveza Organa lokalne uprave, javnih ustanova, preduzeća i institucija čiji je osnoivač opština uzet na dan 31.07.2018. godine koji je prikazan u ovom programu.

1. **ANALIZA POSTOJEĆEG STANJA**
2. **Lokalna uprava**

Odlukom o organizaciji i načinu rada lokalne uprave je utvrđena organizacija, djelokrug i način rada organa lokalne uprave i službi Opštine Rožaje. Za obavljanje poslova lokalne uprave su obrazovani organi lokalne uprave (Sekretarijati i Direkcije), posebne službe za vršenje specifičnih poslova, kao i posebne službe za obavljanje stručnih i drugih poslova.

Sekretarijati:

* Sekretarijat za opštu upravu
* Sekretarijat za finansije
* Sekretarijat za planiranje, uređenje prostora i zaštitu životne sredine
* Sekretarijat za poljoprivredu, vodoprivredu i turizam
* Sekretarijat za ekonomski razvoj i preduzetništvo
* Sekretarijat za mjesne zajednice

Direkcije:

* Direkcija za imovinu i zaštitu prava opštine

Posebe službe za vršenje specifičnih poslova su:

* Komunalna policija
* Služba zaštite
* Služba za unutrašnju reviziju
* Služba za protokolarne poslove
* Centar za informacioni sistem
* Centar za međunarodnu saradnju i dijasporu

Posebne službe za obavljanje stručnih i drugih poslova su:

* Služba predsjednika Opštine
* Služba skupštine
* Služba glavnog administratora
1. **Analiza budžeta Opštine Rožaje u prethodnom periodu**

|  |  |  |  |
| --- | --- | --- | --- |
| Godina | Plan budžeta | Ostvarenje | Procenat |
| 2013 | **5.741.850,51** | **4.731.274,35** | **82,40%** |
| 2014 | **5.217.773,05** | **5.055.145,89** | **96,88%** |
| 2015 | **8.105.000,00** | **7.757.342,18** | **95,71%** |
| 2016 | **7.455.800,00** | **7.894.001,76** | **105,88%** |
| 2017 | **6.505.000,00** | **5.749.409,73** | **88,38%** |
| 2018 | **6.375.000,00** | **-** | **-** |

1. **Zaposleni**

Broj zaposlenih u Opštini Rožaje na dan 31.07.2018. godine je 223 u organima lokalne uprave, od čega je 219 upošljenih na neodređeno radno vrijeme, 3 su upošljena na određeno radno vrijeme i 1 pripravnik. U cilju racionalizacije radnih mjesta smanjivaće se procentualno oko 25% za 2018. godinu, kao i za 2019. godinu.

1. **Neizmirene obaveze i kreditna zaduženja Opštine Rožaje, javnih ustanova, preduzeća i institucija čiji je osnivač opština na dan 31.07.2018. godine**

***Neizmirene obaveze***

Neizmirene obaveze Opštine Rožaje na dan 31.07.2018. godine čine obaveze za zaostale bruto zarade prema zaposlenima, obaveze za tekuće rashode, transfere i kapitalne izdatke.

* **Obaveze za bruto zarade i doprinose na teret poslodavca**

Na dan 31.07.2018. godine Opština Rožaje zaostaje u isplati zarada za svoje zaposlene u organima lokalne uprave za 10 mjeseci poreza i doprinosa za period mart - decembar 2017. godine8 mjeseci(u bruto iznosu sa svim pripadajućim porezima i doprinosima).

**A) Obaveze organa lokalne uprave**

|  |  |  |  |
| --- | --- | --- | --- |
| **r.br.** | **OPIS OBAVEZA** | **IZNOS** | **NAPOMENA** |
|  | **Bruto zarade upošljenih** | **1.984 566,00** |  |
|  | **Dobavljači**  | **1.280 180,00** |  |
|  | **Dospjeli anuiteti dugoročnih kredita** | **310.842,00** |  |
| **Svega obaveza OLU-e (1-3) na dan 31.07.2018.god.** | **3.575 588,00** |  |

**B) Obaveze javnih ustanova, preduzeća i institucija čiji je osnivač opština**

|  |  |  |  |
| --- | --- | --- | --- |
| **r.br.**  | **NAZIV JU, PREDUZEĆA, SLUŽBE** | **IZNOS** | **NAPOMENA** |
|  | **DOO " Komunalno"**  |  **437.000,00** |  |
|  | **DOO " Vodovod i kanalizacije "** |  **184.000,00** |  |
|  | **DOO "Sportski Centar"** | **212.000,00** |  |
|  | **DOO "Ski -centar Hajla"** | **119.000,00** |  |
|  | **DOO "Agencija za projektovanje i razvoj"** | **60.000,00** |  |
|  | **JU "Centar za kulturu"**  | **480.000,00** |  |
|  | **JU " Zavičajni muzej - Ganića Kula "**  | **175.000,00** |  |
|  | **JU "Narodna biblioteka"** | **150.000,00** |  |
|  | **JU "Dnevni Centar "** | **16.000,00** |  |
|  | **Turistička Organizacija Rožaje** | **151.000,00** |  |
|  | **Radio televizija Rožaje** | **275.000,00** |  |
| **Svega obaveza (1-11) na dan** **31.07.2018. god.** | **2.259.000,00** |  |

**NAPOMENA: U prikazanom obrascu su sve obaveze (bruto zarade upošljenih , obaveze prema dobavljačima ,kreditima i ostalim obavezama koje imaju JU, preduzeća i institucije na dan 31.07.2018. godine)**

***Kreditna zaduženja***

Obaveze Opštine Rožaje po osnovu postojećih kreditnih zaduženja prikazano je u sledećoj tabeli.

|  |  |  |  |
| --- | --- | --- | --- |
| Kredit | Rok otplate | Mjesečna rata | Ukupno (glavnica+kamata) |
| Kredit kod EIB (primarni gradski vodovod) period otplate 2013 - 2037 | 24 god. |  | 1.836.904,00 |
| Kredit kod SGME (sanacija) period otplate 2015 - 2022 | 7 god. |  | 2.584.378,00 |
| IRF (komunalna infrastruktura) period otplate 2015 - 2025 | 10 god. |  | 2.204.110,00 |
| Reprogram poreskog duga – period otplate 2015 – 2035 | 21 god |  | 1.344.894,00 |
| UKUPNO KREDITNA ZADUŽENJA |  | **82.340,00** | **7.970.286,00** |

1. **PREDLOG MJERA I AKTIVNOSTI ZA KONSOLIDACIJU OPŠTINSKIH JAVNIH FINANSIJA I POKRIĆE DEFICITA BUDŽETA OPŠTINE, JAVNIH USTANOVA, PREDUZEĆA I INSTITUCIJA ČIJI JE OSNIVAČ OPŠTINA**
2. Povećanje sopstvenih prihoda svakako predstavlja jedan od značajnih prioriteta u konsolidovanju opštinskih finansija i povećanju ukupnih prihoda opštine.

Da bi ostvarili ovaj cilj, potrebno je obratiti pažnju na sve procese naplate – od utvrđivanja obveznika, blagovremene dostave rješenja, utvrđivanja poreske obaveze do konačne naplate. U smislu poboljšane naplate je potrebno preduzeti sve potrebne aktivnosti i instrumente u cilju povećanja sopstvenih prihoda počev od dobrovoljnog plaćanja do pokretanja instrumenata prinudne naplate. Poseban naglasak je na poboljšanju naplate zaostalih potraživanja po svim osnovama sa mjesečnim informisanjem o efektima. Takođe treba napomenuti prihode koji se očekuju od legalizacije bespravno izgrađenih objekata na teritoriji opštine Rožaje. Uz preduzimanje svih zakonskih mjera radi naplate zaostalih potraživanja iz prethodnog perioda očekivanja su da će se u brzom roku uočiti efekat na povećanju prihoda po tom osnovu.

1. Opština Rožaje treba u narednom periodu preduzeti aktivnosti u cilju racionalizacije broja zaposlenih kao i uraditi reorganizaciju organa lokalne uprave i smanjiti broj potrošačkih jedinica koje znatno mogu uticati na smanjenje tekućih rashoda u organima lokalne uprave. U cilju racionalizacije radnih mjesta Opština Rožaje treba u 2018. godini smanjiti broj radnika za 25%, kao i u 2019. godini za 25%.
2. Opština Rožaje trebada uputi poziv za sporazumni raskid radnog odnosa, kako u organima lokalne uprave.Za realizaciju sporazumnog raskida radnog odnosa za službenike je neophodno obezbijediti cca 1.000.000,00 eura, što će predstaviti trenutno opterećenje za budžet opštine, ali dugoročno svakako će riješiti problem tekućih izdataka. Sredstva se takođe mogu obezbijediti putem kreditnih sredstava što bi tekuće obaveze svelo na mjesečne anuitete kao tekući izdatak u periodu do 10 godina.Imajući u vidu namjeru opštine da nastavi smanjenje broja zaposlenih raspisivanjem Javnog poziva odmah po isplati otpremnine službenicima po prvom javnom pozivu.
3. Obnoviti zahtjev Vladi Crne Gore – Ministarstvu finansija za ustupanje dijela imovine opštine, radi kompenzacije obaveza za neizmirene poreze i doprinose OLU-e i JU, preduzeća i institucija čiji je osnivač opština (postupak je u toku).
4. Pojačati aktivnosti u saradnji sa Ministarstvom finansija i Poreskom upravom radi naplate koncesija na šume koji iznosi oko 1.000.000,00 eura na dan 31.07.2018. godine.
5. Obnoviti zahtjev da Vlada Crne Gore – Ministarstvo finansija preuzme kredit od EIB-a za izgradnju Primarnog gradskog vodovoda koji iznosi 1.836.904,36 eura.
6. Obnoviti zahtjev Vladi Crne Gore – Ministarstvu finansija da ustupi građevinsko zemljište bivšeg AD „Gornji ibar“ opštini Rožaje na korišćenje.
7. Obnoviti zahtjev Vladi Crne Gore – Ministarstvu finansija i Ministarstvu poljoprivrede kao i Upravi za šume Crne Gore da se obavi sječa šume za lokalitetu„Biznis zone“, pa prodajom na javnom pozivu proda građa i da se sredstva od toga namjenski utroše za komunalnu infrastrukturu Biznis zone (put, voda, struje itd.)
8. Za pokriće deficita Budžeta opštine Rožaje i izmirenje obaveza organa lokalne uprave, javnih ustanova, preduzeća i institucija čiji je osnivač opština sa presjekom na 31.07.2018. godine koje iznose 5.800.000,00 eura, treba obezbijediti kreditno zaduženje za reprogramiranje navedenog duga kod poslovnih banaka i ostalih finansijskih institucija, u skladu sa zakonom.
9. Zadužuju se sve Javne ustanove i preduzeća čiji je osnivač opština Rožaje da sačine svoje Programe sanacija finansija.
10. Ukoliko dođe do kreditnog zaduženja treba uzeti kredit sa najmanjom mogućnom kamatnom stopom.
11. Neophodno je izvršiti reprogram dugova prema dobavljačima.
12. **ZAKLJUČAK**

Nakon realizovanih koraka, koji se ogledaju krozaktivnost naplate sopstvenih prihoda, naplate dugogodišnjih potraživanja, povlačenju kreditnih sredstava, smanjenju broja zaposlenih i smanjenju tekućih izdataka, jedan projektovani novčani tok na mjesečnom nivou bi izgledao:

|  |  |
| --- | --- |
| Prosječni mjesečni prihodi | 500.000,00 |
| Rashodi za zarade u lokalnoj upravi (bruto) | 136.000,00 |
| Anuiteti za kreditne aranžmane | 140.000,00 |
| Transferi | 90.000,00 |
| Ostali tekući rashodi | 60.000,00 |
| Kapitalni rashodi | 74.000,00 |

Planirani godišnji prihod Budžeta realno bi iznosio oko 6.000.000,00 eura.

Uz kontinuirano smanjenje broja zaposlenih, uštedu na svim nivoima, kao i uz povećanje stepena naplate sopstvenih prihoda, smatramo da možemo da u relativno kratkom periodu postići finansijsku stabilnost i održivost Opštine Rožaje.

Radna grupa predlaže Skupštini da usvoji ovaj program, a sve u cilju konsolidacije organa lokalne uprave, javnih ustanova, institucija i preduzeća čiji je osnivač opština kako bi se u narednom periodu vodilo računa da se planira i troši onoliko koliko su realni prihodi kako se nebi ulazilo u zonu kao što je trenutno stanje.

 **Program sanacije sačinili:**

 Armin Mujević, predsjednik, s.r.

 Redžep Kurbardović, član, s.r.

 Amer Dacić, član, s.r.

 Sabro Kalač, član, s.r.

 Emir Zećirović, član, s.r.

 Hamdo Šutković, član, s.r.

Dostavljeno:

- Predsjedniku

- članovima

- a/a